তাছাড়া, সমাজ-মানসের ব্যাপক পরিবর্তন ছাড়া সমাজ পরিবর্তন সম্ভব হতে পারে না। জীবন ও জগৎ সম্পর্কে প্রচলিত ভূল ধারনার অপনোদনই শুধু নয়; নৈতিকতা ও স্বভাব-চরিত্রের পুনর্গঠন ও পরিশোধনও জরুরী। ইসলামী সমাজ গঠনের জন্য এমন এক নৈতিক শক্তির প্রয়োজন Ñ যে নৈতিকতার বলে ব্যক্তি ও সমাজ-সংগঠনকে সম্পূর্ণভাবে আদর্শের আলোকে সজ্জিত ও বিন্যস্ত করা সম্ভব হবে। যার ফলে সমাজের লোকেরা সব ধরনের লোভ-লালসা ও স্বার্থের হাতছানি উপেক্ষা করে আদর্শের পথে অবিচল ও অনঢ় থাকতে পারবে, নিষ্টার সাথে ইসলামী অনুশাসন মেনে চলা তাদের পক্ষে সম্ভব হবে। এভাবে নৈতিক বিপ্লব করা গেলে সমাজ সংস্কার ও পুনর্গঠনের প্রয়োজনে লোকেরা অপরিসীম ত্যাগ ও কোরবানী প্রদান করতেও সব সময় প্রস্তুত থাকবে। শুধু তাই নয়, ইসলামী সমাজ ও রাষ্ট্রকে রক্ষা করার জন্যও তখন জনগণ আল্লাহ’র পথে জিহাদ ও শাহাদাতের প্রেরণা নিয়েই এগিয়ে আসবে। এ কারণেই সমাজ পরিবর্তন; ইসলামী সমাজ প্রবর্তন তথা গণ মানুষের ভাগ্যের পরিবর্তনের জন্য সবার আগে নৈতিক বিপ্লবের গুরুত্ব অপরিসীম। এ প্রসঙ্গে পবিত্র কোরআনে আল্লাহ বলেছেনÑ ‘আল্লাহ ততণ পর্যন্ত কোন জাতির ভাগ্যের (অবস্থার) পরিবর্তন করেন না যতণ না সে জাতির লোকেরা নিজেদের অবস্থার (গুণাবলী) পরিবর্তনে উদ্যোগী না হয়।’- [আর রা’দ : ১১]।